smcproject/ml-wiki-sentences huggingface dataset:
ഭാരതചരിത്രത്തിലെയും പുരാണങ്ങളിലെയും മാഹാത്മക്കളെയും വീരനായകന്മാരെയും ചിത്രങ്ങളിലൂടെ അവതരിപ്പിക്കുന്ന ഈ ചിത്രകഥാപരമ്പര വളരെ വേഗം പ്രചാരംനേടി.
ഇത് യുവതലമുറയിൽ ചരിത്രപുരാണജ്ഞാനവും അവബോധവും വർദ്ധിപ്പിക്കാൻ ഇടയാക്കി.
അമർചിത്രകഥകളെ അടിസ്ഥാനമാക്കി അതിവിപുലമായ ക്വിസ്മത്സരങ്ങളും നടത്തിയിരുന്നു.
1985-ൽ പൈകോയും അമേരിക്കയിലുള്ള പെൻഡുലം പ്രസ്സും തമ്മിലുള്ള പകർപ്പവകാശഉടമ്പടിപ്രകാരം, ലോക ക്ലാസിക് കൃതികളുടെ ചിത്രകഥ രൂപങ്ങളുടെ ഇംഗ്ലീഷിലും ഇന്ത്യൻ ഭാഷകളിലുമുള്ള ഇന്ത്യയിലെ പ്രസിദ്ധീകരണാവകാശം പൈകോയ്ക്ക് ലഭിച്ചു.
അതുപ്രകാരം 'പൈകോ ക്ലാസിക്‌സ്' എന്ന ഒരു പ്രതിമാസ ചിത്രകഥാപ്രസിദ്ധീകരണം കൂടി 'പൂമ്പാറ്റ' കുടുംബത്തിൽ ഉണ്ടായി.
(1/8 ഡിമൈ വലിപ്പം; 64 പേജുകൾ) ആദ്യമായി ഇറങ്ങിയത് 'മൊബിഡിക്ക്' ആണ്.
50-ൽ പരം ശീർഷകങ്ങൾ ഈ പരമ്പരയിൽ പ്രസിദ്ധീകരിച്ചു; മറ്റു ഭാഷാപതിപ്പുകളും ഇറങ്ങി.
പൂമ്പാറ്റയുടെ തമിഴ് പതിപ്പ്
1984-ൽ പൂമ്പാറ്റയുടെ ഒരു തമിഴ് പതിപ്പ് പ്രസിദ്ധീകരിക്കുവാൻ പൈകോ തീരുമാനിച്ചു. 'പൂമ്പാറ്റ' (ചിത്രശലഭം) എന്നതിന്റെ തമിഴ് നാമം 'വണ്ണാത്തിപൂച്ചി' എന്നാകയാൽ കൂടുതൽ ശ്രവണസുഖമുള്ള 'പൂന്തളിർ' എന്ന ശീർഷകമാണ് തമിഴിൽ സ്വീകരിച്ചത്. 'പൂമ്പാറ്റ'യിൽ വന്നിട്ടുള്ള മികച്ച രചനകൾ തമിഴിലേക്ക് പരിഭാഷപ്പെടുത്തി 'പൂന്തളിരി'ൽ ഉൾപ്പെടുത്തി; ഏതാണ്ട് കാൽഭാഗം രചനകൾ തമിഴിൽ നിന്നുതന്നെ സ്വീകരിച്ചു.
ചെന്നൈയിലെ റോയ്‌പ്പെട്ടയിൽ ഇതിന്റെ വാണിജ്യആവശ്യങ്ങൾക്കായി ഓഫീസ് തുറന്നു.
പക്ഷേ, പ്രതീക്ഷച്ചതുപോലെ ഇത് വ്യാപാരവിജയം നേടിയില്ല.
കുട്ടികൾക്കുള്ള ഒരു ഇംഗ്ലീഷ് ശാസ്ത്രമാസിക, 'Scifun' ധാരാളം ചിത്രങ്ങളോടെ ആരംഭിച്ചെങ്കിലും അതും ഒരു വർഷത്തിലേറെ നീണ്ടുനിന്നില്ല.
പൈകോയുടെ പത്രാധിപർമാർ
1978-ൽ പൈകോ 'പൂമ്പാറ്റ'യുടെ പ്രസിദ്ധീകരണം ആരംഭിച്ചപ്പോൾ സർക്കാർ രേഖകളിൽ പത്രാധിപത്യം ഉടമയായ എസ്.വി. പൈയും അസോ.
ഏഡിറ്റർ മകളായ കാഞ്ചന വി, പൈയും ആയിരുന്നുവെങ്കിലും യഥാർത്ഥ പത്രാധിപർ എൻ.എം. മോഹനൻ ആയിരുന്നു.
പിൽക്കാലത്ത് മോഹനന്റെ സഹായിയായി എം.ജി. ഇന്ദുചൂഡനും ചേർന്നു.
മലയാളത്തിലെ ബാലമാസികവിജയത്തിന്റെ സൂത്രധാരൻ എൻ.എം. മോഹനൻ ആണെന്ന് പറയാം.
നാലുപതിറ്റാണ്ടുകൾ പിന്നിട്ടിട്ടും അദ്ദേഹം ആവിഷ്‌ക്കരിച്ച ചേരുവകൾ തന്നെയാണ് ഇപ്പോഴും ബാലമാസികകൾ പിൻതുടരുന്നത്.
ഇവർ ഇരുവരും മലയാള മനോരമയിലേക്ക് മാറിയപ്പോൾ ആർ. ഗോപാലകൃഷ്ണൻ പൂമ്പാറ്റ പത്രാധിപരായി (1982).
ആ വേളയിൽ (1983 മുതൽ) സഹായികളായി വേണു വാര്യത്ത്, ഉദയലാൽ എന്നിവർ ചേർന്നു.
1986-ൽ പൂമ്പാറ്റയുടെ പത്രാധിപസ്ഥാനത്ത് എസ്. ജയപ്രകാശ് ചുമതലയേറ്റു.
വമ്പിച്ച പ്രചാരം സിദ്ധിച്ചെങ്കിലും 'പൈകോ' കമ്പനിയ്ക്കുള്ളിലെ തൊഴിൽപ്രശ്‌നങ്ങളും മറ്റും മൂലം 1988-ൽ പ്രസിദ്ധീകരണം താല്ക്കാലികമായി നിർത്തി.
വീണ്ടും പ്രസിദ്ധീകരിച്ചെങ്കിലും  തൊഴിൽ സമരത്തെത്തുടർന്ന് പൈകോ പൂമ്പാറ്റയുടെ പ്രസിദ്ധീകരണം 1989കളിൽ എന്നന്നേക്കുമായി അവസാനിപ്പിച്ചു.
ചിത്രണം ((Illustration))
ബാലമാസികകളെ സംബന്ധിച്ചിടത്തോളം ഉള്ളടക്കത്തിന്റെ പാഠഭാഗത്തോളം തന്നെ പ്രാധാന്യമുള്ളതാണ് അതിന്റെ ചിത്രവും (Illustration) അവയുടെ രൂപകല്പനയും.
1964-ലെ തുടക്കം മുതൽ പൈകോ ഏറ്റെടുക്കും വരെ (1978) 'പൂമ്പാറ്റ'യുടെ അച്ചടി 'ലറ്റർ പ്രസ്സ്' സമ്പ്രദായത്തിലായതുകൊണ്ട് ബ്ലോക്ക് തയ്യാറാക്കി ചേർക്കുന്നതിനും മറ്റും പരിമിതികൾ ഉണ്ടായിരുന്നു.
എങ്കിലും വാര്യർ അക്കാര്യത്തിലും ശ്രദ്ധപുലർത്തിയിരുന്നു. 'മുയലിന്റെ കൗശലം' എന്ന തുടർക്കഥയുടെ ശീർഷകത്തിൽ 'മു' വിന്റെ മേൽ ഒരു 'മുയൽ' മുഖം കൂടി ചേർത്തുള്ള ശീർഷകചിത്രം അവിസ്മരണീയമാണ്.
ഇക്കാലത്ത് ചിത്രം വരച്ചവരിൽ മുരളി (എം.പി. മുരളീധരൻ നായർ), കെ. മാധവൻനായർ, ബീംജി, പനയ്ക്കൽ, സോമനാഥ് (കാർട്ടൂൺ) തുടങ്ങിയവരാണ്.
പൈകോ 'പൂമ്പാറ്റ' യിൽ ഓഫ്‌സെറ്റ് അച്ചടിയായിരുന്നു.
മാസികയിലുടനീളം കറുപ്പിനു പുറമെ മറ്റൊരു വർണ്ണം കൂടി ഉപയോഗിച്ചിരുന്നു.
ചിത്രണവും പേജുകളുടെ രൂപകല്പനയും കൂടുതൽ ആകർഷകമായി.
സി.എൻ.കരുണാകരൻ, കെ.ജി.  വാസു, എ.എൻ.ചന്ദ്രൻ ചൂലിശ്ശേരി എന്നിവരായിരുന്നു ആദ്യകാലത്ത് പൈകോയിലെ ചിത്രകാരന്മാർ.
കോമിക്‌സ് വരച്ചിരുന്ന മോഹൻദാസ്, രാംവീർക്കർ തുടങ്ങിയ ബോംബെയിലെ കലാകാരന്മാരുടെ സാന്നിദ്ധ്യവും ഉണ്ടായിരുന്നു.
പിന്നീട്  വേണുഗോപാൽ കെ. ആർട്ടിസ്റ്റായി വന്നു.
ചന്ദ്രൻ, ബാലരമയിലേക്ക് പോയപ്പോൾ വേണുഗോപാലും, വാസുവും ചിത്രീകരണം നടത്തി.
വേണുഗോപാലിനു ശേഷം ഷമ്മി ജോൺ ചേർത്തല    ചിത്രകാരനായി വന്നു.
ജനു, സദാനന്ദൻ, സന്തോഷ്.
രഘു, ശശിധരൻ എന്നിവരും പൈകോ പൂമ്പാറ്റയിൽ ചിത്രങ്ങൾ വരച്ചിട്ടുണ്ട്.
വേണുഗോപാൽ ബാങ്ക് ഉദ്യോഗസ്ഥനാണ്.
ഷമ്മി ജോൺ ഇപ്പോൾ വിദേശത്ത് ജോലി ചെയ്യുന്നു.
വാസു അന്തരിച്ചു.
ചന്ദ്രൻ ബാലരമയിൽ നിന്നും ബാലഭൂമിയിലേക്ക് മാറി.
ബാലഭൂമിയുടെ ചീഫ് ആർട്ടിസ്റ്റായി  വിരമിച്ചു. 'പൂമ്പാറ്റ'യിലെ ചിത്രകാരന്മാരിൽ ഏക്കാലത്തെയും മികച്ചയാൾ തീർച്ചയായും ചന്ദ്രൻ തന്നെയാണ്.
പ്രചാരം ഉച്ചകോടിയിൽ
'പൂമ്പാറ്റ'യുടെ പ്രചാരം ഏറ്റവും ഉയരത്തിൽ എത്തിയത് 1980-കളുടെ ആദ്യപകുതിയിലാണ്.
അത് ഇന്ത്യയിലെ മറ്റെല്ലാഭാഷകളിലും ഇംഗ്ലീഷിലുമുള്ള ബാലപ്രസിദ്ധീകരണങ്ങളേക്കാൾ പ്രചാരംനേടി.
1983 ജനുവരിയിൽ എൻ.എം. മോഹൻ പൈകോ പൂമ്പാറ്റയുടെ പത്രാധിപസ്ഥാനം ഒഴിയുമ്പോൾ ദ്വൈവാരപ്രചാരം (ഓരോ ലക്കവും) 1,52,000 കോപ്പിയിൽ എത്തിയിരുന്നു.
ഇതുതന്നെ അന്ന് ഇന്ത്യയിലെ ഏറ്റവും ഉയർന്ന സംഖ്യയായിരുന്നു; 'പൂമ്പാറ്റ അമർ ചിത്രകഥ' യ്ക്ക് 68,000 കോപ്പിയും.
തുടർന്ന് ആർ. ഗോപാലകൃഷ്ണൻ പത്രാധിപരായി ചുമതലയേറ്റപ്പോഴും പ്രചാരത്തിന്റെ സൂചിക മേലോട്ടുതന്നെയായിരുന്നു.
1985 സെപ്റ്റംബർ ആദ്യലക്കമാണ് (1-15) പൂമ്പാറ്റയുടെ ചരിത്രത്തിൽ ഏറ്റവുമധികം വില്പനയുണ്ടായിരുന്ന ലക്കം; (ആ വർഷത്തെ ഓണപ്പതിപ്പായിരുന്നു അത്) 2,75,000 കോപ്പി.
ആ വർഷം ഓഗസ്റ്റ് 25ന് ഇറങ്ങിയ 'പൂമ്പാറ്റ അമർ ചിത്രകഥ' 92,000 കോപ്പിയാണ് വിറ്റത്.
മനോരാജ്യം 'പൂമ്പാറ്റ'യോടൊപ്പം
പൈകോ പ്രസിദ്ധീകരണം നിർത്തിയപ്പോൾ 'മനോരാജ്യം' പ്രസിദ്ധീകരണസ്ഥാപനം 'പൂമ്പാറ്റ'യുടെ പ്രസിദ്ധീകരണഅവകാശം 1992ൽ ഏറ്റെടുത്തു. 'പൂമ്പാറ്റ' പ്രസിദ്ധീകരണ സ്ഥാനം ആദ്യം 'കോട്ടയ'ത്തേക്ക് മാറ്റി.
(പിന്നീട് എഡിറ്റോറിയൽ ഓഫീസ് മാത്രം 'എറണാകുള'വുമായി) മനോരാജ്യത്തിനു കീഴിൽ മാറ്റങ്ങൾ സംഭവിച്ചു.
ഉള്ളടക്കത്തിന്റെ നിലവാരതാഴ്ചയും സിൻഡിക്കേറ്റഡ് ചിത്രക്കഥകൾ പലതും ലഭിക്കാതായതും ഇതര പ്രസിദ്ധീകരണങ്ങളുടെ മത്സരവും നിമിത്തം 'മനോരാജ്യ'ത്തിന് 'പൂമ്പാറ്റ'യുടെ പ്രചാരം പഴയനിലയുടെ അടുത്തെത്തിക്കുവാൻപോലും കഴിഞ്ഞില്ല. 'മനോരാജ്യം' ഗ്രൂപ്പിന്റെ ഉടമയായിരുന്ന ആർ. വെങ്കിട്ടരാമൻ പ്രസാധകനായിരുന്നു; പത്രാധിപർമാർ ആദ്യം പ്രദീപ് മേനോനും പിന്നീട് എസ്. ജയപ്രകാശും വേണു വാരിയത്തും ആയിരുന്നു.
2002-ൽ 'മനോരാജ്യം'ത്തോടൊപ്പം 'പൂമ്പാറ്റ'യുടെയും പ്രസിദ്ധീകരണം നിലച്ചു. 'സൂര്യപ്രഭ'യുടെ 'പൂമ്പാറ്റ'
' മനോരാജ്യം ' പബ്ലിക്കേഷൻ 'പൂമ്പാറ്റ'യുടെ പ്രസിദ്ധീകരണം നിർത്തിയപ്പോൾ അത് ഏറ്റെടുക്കുവാൻ തൃശൂർ അളഗപ്പനഗർ ആസ്ഥാനമായുള്ള 'സൂര്യപ്രഭ' പബ്ലിക്കേഷൻ മുന്നോട്ടുവരികയും 2002 മുതൽ 2008 വരെ ദ്വൈവാരിക ആയിത്തന്നെ 'പൂമ്പാറ്റ' പ്രസിദ്ധീകരിക്കുകയും ചെയ്തു.
മുൻകാലത്തു പൂമ്പാറ്റയുടെ പത്രാധിപസമിതി അംഗമായിരുന്ന കൃഷ്ണവാര്യർ എഡിറ്ററായും എം.എസ്. സജീവ് പ്രിന്ററും പബ്ലിഷറുമായാണ് 'സൂര്യപ്രഭ'യുടെ പ്രസിദ്ധീകരണം നടന്നത്.
2008-ൽ പ്രസിദ്ധീകരണം നിലച്ചെങ്കിലും അതിന്റെ പ്രസിദ്ധീകരണഅവകാശം ഇപ്പോഴും 'സൂര്യപ്രഭ' യിൽതന്നെ നിക്ഷിപ്തമാണ്.
പൊതു നിരീക്ഷണം
1964-2008 വരെ, ഇടയ്ക്ക് ചില ഇടവേളകൾ ഉണ്ടായിരുന്നെങ്കിലും, കേരളത്തിൽ ദീർഘകാലം നിലനിന്ന ഒരു ബാലപ്രസിദ്ധീകരണം എന്ന നിലയിലുള്ള പ്രാധാന്യം 'പൂമ്പാറ്റ'യ്ക്ക് അവകാശപ്പെടാവുന്നതാണ്;  മാത്രമല്ല ഇതു ദിനപത്രംപോലെ മറ്റു മുഖ്യധാരപ്രസിദ്ധീകരണങ്ങളുടെ തണലുള്ള വൻകിട കോർപ്പറേറ്റ് സ്ഥാപനങ്ങളുടെ പിൻതുണയില്ലാതെ നിലനിന്ന ഒന്നാണെന്ന  കാര്യവും പരിഗണിക്കേണ്ടതാണ്.
മലയാളത്തിലെ ബാലകരുടെ വായനാഭിരുചികളെ ഏതാനും പതിറ്റാണ്ടുകൾ സ്വാധീനിച്ച, ഇപ്പോഴും തകർക്കാൻ കഴിയാത്ത ഒരു ബാലമാസികാചേരുവ സൃഷ്ടിച്ച, ഒന്ന് എന്ന നിലയിൽ പൂമ്പാറ്റയുടെ പ്രാധാന്യം ചരിത്രത്തിന്റെ ഭാഗമായിക്കഴിഞ്ഞു.
ചലച്ചിത്രം (വാരിക) ഇംഗ്ലീഷ് വിലാസം https://ml.wikipedia.org/wiki/Chalachithram
ഒരു മലയാള ആനുകാലിക പ്രസിദ്ധീകരണമാണ് ചലച്ചിത്രം .
മനോരാജ്യം ആയിരുന്നു ഈ വാരികയുടെ പ്രസാധകർ.
എം.എം. രാമചന്ദ്രൻ ആയിരുന്നു ചലച്ചിത്രം വാരികയുടെ എഡിറ്റർ.
തിരുവനന്തപുരത്ത് നിന്നാണ് ഈ വാരിക അച്ചടിച്ചിരുന്നത്.
എന്നാൽ 1980ൽ ചലച്ചിത്രം വാരികയുടെ അച്ചടി നിർത്താൻ വാരികയുടെ പ്രസാധകർ തീരുമാനിച്ചു.
ജഹാനാരാ ബേഗം ഇംഗ്ലീഷ് വിലാസം https://ml.wikipedia.org/wiki/Jahanara_Begum
മുഗൾ ചക്രവർത്തിയായിരുന്ന ഷാജഹാന്റേയും , പത്നി മുംതാസ് മഹലിന്റേയും മൂത്ത മകളായിരുന്നു ജഹാനാരാ ബേഗം ( ഉർദു : شاهزادی  جہاں آرا بیگم صاحب ‬ )  (ഏപ്രിൽ 2, 1614 – സെപ്തംബർ 16, 1681).
ആറാമത്തെ മുഗൾ ചക്രവർത്തിയായ ഔറംഗസേബിന്റെ മൂത്ത സഹോദരി കൂടിയായിരുന്നു ഇവർ.
മറ്റു പെൺകുട്ടികളേക്കാൾ കൂടുതൽ കഴിവുകളും, പിതാവിന്റെമേൽ സ്വാധീനവും ജഹാനാരയ്ക്ക് കൂടുതലായുണ്ടായിരുന്നു.
ജഹാനാരാ ബേഗത്തിനു 17 വയസ്സുള്ളപ്പോളാണ് മാതാവായ മുംതാസ് മഹൽ മരിക്കുന്നത്.
പിതാവ് ഷാജഹാന് മറ്റു മൂന്നു ഭാര്യമാർ കൂടിയുണ്ടായിരുന്നുവെങ്കിലും സാമ്രാജ്യത്തിന്റെ ചക്രവർത്തിനി സ്ഥാനമേറ്റെടുത്തത് ജഹാനാരയായിരുന്നു.
മുംതാസ് മഹലിന്റെ വിയോഗത്തിൽ നിന്നുണ്ടായ ദുഃഖത്തിൽ നിന്നും പിതാവ് ഷാജഹാൻ വിമുക്തനാവുന്നവരെ കൊട്ടാരത്തിന്റെ എല്ലാ ഉത്തരവാദിത്തങ്ങളും ജഹാനാരയുടെ ചുമലിലായിരുന്നു.
മാതാവിന്റെ മരണം മൂലമുണ്ടായ ദുഃഖം സഹോദരങ്ങളെ അറിയിക്കാതെ നോക്കിയത് ജഹാനാരയായിരുന്നു.
മുംതാസ് മഹലിന്റെ മരണത്തിനു മുമ്പ് നിശ്ചയിച്ചിരുന്ന മകനായ ദാര ഷിക്കോയുടെ വിവാഹം മുൻകൈയ്യെടുത്ത് നടത്തിയത് ജഹാനാരയായിരുന്നു.
മുംതാസിന്റെ മരണം കാരണം ഈ വിവാഹം നീട്ടിവെച്ചിരുന്നു.
മുംതാസ് മഹലിന്റെ പത്തു ലക്ഷത്തോളം രൂപ വിലപിടിപ്പുള്ള സ്വത്ത് രണ്ടായി ഭാഗിക്കുകയായിരുന്നു, അതിൽ ഒരു പകുതി ജഹാനാരാ ബേഗത്തിനും, മറ്റു പകുതി ബാക്കിയുള്ള സഹോദരി സഹോദരന്മാർക്കുമായി വിഭജിച്ചുകൊടുക്കുകയായിരുന്നു.
ഷാജഹാന്റെ പിന്നീടുള്ള ജീവിതത്തിൽ അദ്ദേഹം  ജഹാനാരയുടെ ഉപദേശമനുസരിച്ചായിരുന്നു രാജഭരണം നടത്തിയിരുന്നത്.
1644 ൽ തന്റെ മുപ്പതാം ജന്മദിന് രണ്ടു ദിവസങ്ങൾക്കുശേഷം അവർ അണിഞ്ഞിരുന്ന ഉടയാടയിൽ തീപിടിച്ച് ഗുരുതരമായ പരുക്കേറ്റ് ജഹാനാര വൈദ്യചികത്സയിലായി, രോഗം കഠിനമായപ്പോൾ അജ്മീർ ദർഗയിലേക്ക്  നേർച്ചകൾ നേർന്നപ്പോൾ രോഗം മാറി.
തിരികെ ആരോഗ്യം വീണ്ടെടുത്തെങ്കിലും രാജ്യകാര്യങ്ങളിൽ ശ്രദ്ധിക്കാതെ, ജഹാനാര ഒരു തീർത്ഥാടനത്തിനു പുറപ്പെടുകയായിരുന്നു.
ഖാജ മൊയ്‌നുദ്ദിൻ ചിശ്ത്തി യുടെ ദർഗയിലേക്ക്.
കുടുംബ ബന്ധങ്ങൾ
തന്റെ സഹോദരനായ ഔറംഗസേബുമായി ജഹാനാരക്ക് ഒരു നല്ല ബന്ധമല്ല ഉണ്ടായിരുന്നത്.
അതുപോലെ, തന്റെ ഇളയ സഹോദരിയായ റോഷ്നാര ബേഗവുമായും , ജഹാനാര അത്ര അടുപ്പം പുലർത്തിയിരുന്നില്ല.
പിതാവിന്റെ മരണശേഷം.
ചക്രവർത്തിനി സ്ഥാനമേറ്റെടുക്കുന്നതിനെച്ചൊല്ലിയുള്ള തർക്കമായിരുന്നു കാരണം.
കിരീടത്തിനായുള്ള തർക്കത്തിൽ ജഹാനാര ദാര രാജകുമാരനോടൊപ്പം നിന്നപ്പോൾ, റോഷ്നാര ഔറംഗസേബിനെ പിന്തുണക്കുകയായിരുന്നു ചെയ്തത്.
മുഗൾ രാജകുമാരിമാർ വിവാഹം ചെയ്യാൻ പാടില്ല എന്ന നിയമം അക്ബർ നടപ്പിൽവരുത്തിയിരുന്നു, താൻ രാജാവായാൽ ഈ നിയമം ഇല്ലാതാക്കാമെന്ന് ദാര ജഹാനാരക്ക് ഉറപ്പുകൊടുത്തിരുന്നു.
ഔറംഗസേബ് ചക്രവർത്തിയായി സ്ഥാനമേറ്റെടുത്തപ്പോൾ, ജഹാനാര ഷാജഹാനെ തടവിലിട്ടിരുന്ന ആഗ്ര കോട്ടയിലേക്കു പോവുകയും, പിതാവിന്റെ മരണം വരെ അദ്ദേഹത്തെ ശുശ്രൂഷിക്കുകയും ചെയ്തു.
പിതാവിന്റെ മരണശേഷം, ആഗ്ര കോട്ടയിൽ നിന്നും പുറത്തു വന്ന ജഹാനാരക്ക് സഹോദരനും, ചക്രവർത്തിയുമായ ഔറംഗസേബ് വലിയൊരു തുക ജീവനാംശമായി നൽകി.
അരാവലി പർവതനിരകളുടെ ഫലകചലനം മൂലമുള്ള ഉദ്ഭവം The Aravalli Mountain Range in Rajasthan, India The Aravalli Mountain Range is located in the northwestern part of India.
അരാവലി പർവ്വതങ്ങൾ ഇന്ത്യയുടെ ഉത്തരപശ്ചിമഭാഗത്ത് സ്ഥിതിചെയ്യുന്ന ഒരു പർവ്വതനിരയാണ്.
ഇത് ഉത്തരപൂർവ്വ ദക്ഷിണപശ്ചിമ ഓറോജെനിക് ബെൽറ്റ് ആയി കരുതപ്പെടുന്നു.
ഇത് ഇന്ത്യൻ ഷീൽഡിന്റെ ഭാഗമാണ്.
ഇത് ഒരു കൂട്ടം ക്രേറ്റോണിക് കൂട്ടിയിടിയുടെ ഫലമായുണ്ടായതാണ്.
അരാവലി പർവ്വതനിര, അരാവലി, ഡെൽഹി മടക്കുബെൽറ്റുകൾചെർന്നതാണ്.
ഇവയെചേർത്ത് അരാവലി ദെൽഹി ഓറോജെനിക് ബെൽറ്റ് എന്നു വിളിക്കുന്നു.
ഈ പർവ്വതനിരയുടെ മൊത്തം അകലം 700 കിലോമീറ്റർ വരും.
താരത്മ്യേന പ്രായം കുറഞ്ഞ ഹിമാലയൻ നിരയെ അപേക്ഷിച്ച് അരാവലി പർവ്വതനിരകൾ വളരെ പ്രായംകൂടിയതാണ്.
അതിന്റെ പ്രായം പ്രോട്ടെറോസോയിക് യുഗം വരെ കണക്കാക്കാവുന്നതാണ്.
പ്രാഥമികമായി, ബുന്ദേൽഖണ്ഡ് ക്രേറ്റണും മാർവാർ ക്രേറ്റണും തമ്മിലുള്ള ഇടിയുടെ ഫലമായാണ് ഈ പർവ്വതനിര ഉയർന്നുവന്നത് എന്നു കരുതപ്പെടുന്നു.
എന്നാൽ, കൃത്യമായ ഒരു സിദ്ധാന്തം ഇക്കാര്യത്തിൽ ഇനിയും രൂപപ്പെടുത്തേണ്ടതായിട്ടുണ്ട്.
അരാവലി പർവ്വതനിരയുടെ ഉദ്ഭവത്തെപ്പറ്റിയുള്ള അനുമാനങ്ങൾ ഇന്നും തർക്കവിഷയമായി നിലകൊള്ളുന്നു.
അരാവലി പർവ്വതനിരയുടെ ഭൂമിശാസ്ത്രം
അരാവലി പർവതനിരയിൽ ഖണ്ഡം ഖണ്ഡമായ ഭാഗങ്ങൾ കാണാൻ കഴിയും.
ഒരു ക്രമത്തിലുള്ള പ്രോട്ടെറോസോയിക് പാറകൾ അടങ്ങിയതാണിവ.
അവ രൂപമാറ്റം സംഭവിച്ച് രൂപാന്തരീകരണം സംഭവിച്ചിരിക്കുന്നു.
മൂന്നു ഉപവിഭാഗത്തിലുള്ള പാറകളുടെ അട്ടികൾ ഈ പർവ്വതത്തിന്റെ നിരകളിൽ അടങ്ങിയിട്ടുണ്ട്.
ഇതിലെ ഏറ്റവും അടിയിലുള്ള അട്ടി, ഭില്വാര ഗ്നീസ്സിക് എന്നറിയപ്പെടുന്നു.
അതിനു മുകളിലായി, രണ്ടു നിരകൾ കൂടിയുണ്ട്.
General geological formation of the Aravalli Mountains Delhi Supergroup Ajabgarh Group (=Kumbhalgarh Group) Carbonate , mafic volcanic and argillaceous rocks Alwar Group (= Gogunda Group) Arenaceous and mafic volcanic rocks Raialo Group Mafic volcanic and calcareous rocks Aravalli Supergroup Jharol Group Turbidite facies and argillaceous rocks Debari Group Carbonates , quartzite , and pelitic rocks Delwara Ggroup Archean basement Banded Gneissic Complex (BGC) Schists , gneisses and composite gneiss
Quartzites ഇതും കാണൂ Geology of India Godwana supercontinent അവലംബം
അരാവലി പർവതനിര ഇംഗ്ലീഷ് വിലാസം https://ml.wikipedia.org/wiki/Aravalli_Range അരാവലി മരലനിരകൾ
ഭാരതത്തിന്റെ പശ്ചിമഭാഗത്തായി നിലകൊള്ളുന്ന,ഏകദേശം 800 കിലോമീറ്റർ നീളം വരുന്ന മലനിരകളാണ്‌ അരാവലി മലനിരകൾ .
"കൊടുമുടികളുടെ വരി" എന്നാണ്‌ അരാവലി എന്നതിന്റെ ഭാഷാർഥം .
രാജസ്ഥാൻ , ഹരിയാന , ഗുജറാത്ത് എന്നീ സംസ്ഥാനങ്ങളിലൂടെ വടക്കുകിഴക്ക് മുതൽ തെക്ക്പടിഞ്ഞാറ് ഭാഗം വരെ നീളുന്നതാണ്‌ ഈ പർ‌വ്വത നിരകൾ സവിശേഷതകൾ
അരാവലിയുടെ വടക്കൻ ഭാഗം ഒറ്റപ്പെട്ട കുന്നുകളും പാറ മുനമ്പുകളും ചേർന്ന് ഹരിയാന സംസ്ഥാനത്തിലൂടെ ഡൽഹിയിൽ ചെന്നവസാനിക്കുന്നു.
ദക്ഷിണഭാഗം ഗുജറാത്തിലെ അഹമദാബാദിനടുത്തുള്ള പലൻപൂരിൽ അവസാനിക്കുന്നു.
ഏറ്റവും വലിയ കൊടുമുടി മൗണ്ടു ആബുവിലുള്ള ഗുരു ശിഖർ ആണ്‌.
5653 അടി(1723 മീറ്റർ) ഉയരത്തിൽ ഗുജറാത്ത് ജില്ലയുടെ അതിർത്തിയിൽ മലനിരകളുടെ തെക്കുപടിഞ്ഞാറൻ അറ്റത്തായാണ്‌ ഇതിന്റെ കിടപ്പ്.
രാജസ്ഥാനിലെ രന്തംബോറിലെ അരാവലി മലനിരകൾ രന്തംബോർ ദേശീയോദ്യാനം അവലംബം
ഇതും കാണുക അരാവലി പർവ്വതനിരകളുടെ ഫലകചലനം മൂലമുള്ള ഉത്ഭവം
കംസൻ ഇംഗ്ലീഷ് വിലാസം https://ml.wikipedia.org/wiki/Kamsan കൃഷ്ണൻ കംസനെ കൊല്ലുന്നു
ഹൈന്ദവ ഐതിഹ്യ പ്രകാരം "മഹാഭാരതത്തിലെ"ഒരു കഥാപാത്രമാണ് കംസൻ.
വൃഷ്ണി രാജവംശത്തിലെ രാജാവായിരുന്നു കംസൻ .
ശ്രീകൃഷ്ണന്റെ മാതുലൻ.
പിതാവായ ഉഗ്രസേനനെയും മാതാവായ പത്മാവതിയേയും ജയിലിൽ അടച്ച് രാജ്യാവകാശം സ്വന്തമാക്കി.
വൃഷ്ണിരാജവംശത്തിന്റെ തലസ്ഥാനം മഥുരാപുരി ആയിരുന്നു അന്ന്.
കാലനേമി എന്ന അസുരന്റെ പുനർജന്മമായിരുന്നു കംസൻ.
കൃഷ്ണനു 12 വയസ്സുള്ളപ്പോൾ കംസനെ കൊന്നതായി ഭാഗവതത്തിൽ പറയുന്നുണ്ട്.
കംസവധത്തിനു ശേഷം ശ്രീകൃഷ്ണൻ പിതാമഹനായ ഉഗ്രസേനനെ തന്നെ വീണ്ടും രാജാവായി വാഴിച്ചു.
ഉഗ്രസേനരാജാവിന്റെ പത്നി പത്മാവതിയെ ദ്രുമിളൻ  എന്ന ഗന്ധർവ്വൻ  കാമിച്ച് ബലാൽക്കാരമായി പുത്രോല്പ്പാദനം ചെയ്തു .
ആ സന്തതിയാണ് കംസൻ .
പുത്രോല്പ്പാദന വേളയിൽ മാതാവായ പത്മാവതി ശിശുവായ കംസനെ ദ്രുമിളൻ കേള്ക്കെ ഇങ്ങനെ ശപിക്കുന്നു .
" എന്റെ ഭര്ത്താവിന്റെ വംശത്തിൽ ജനിക്കുന്ന ശ്രേഷ്ഠനായ ഒരു പുരുഷൻ , നീ തന്ന ഈ സന്തതിയെ വധിക്കും ".
ഈ ശാപപ്രകാരം ഉഗ്രസേനന്റെ വംശത്തിൽ ജനിച്ച കൃഷ്ണൻ , കംസനെ വധിച്ചു .
ഭാഗവതം പറയുന്ന കഥകൾ മാത്രമാണ് കംസനെ സംബന്ധിച്ച് ലഭ്യമാവുന്നത്.
ഇന്ത്യയിലെ തദ്ദേശിയരാണ് യാദവർ.
വിവിധ തദ്ദേശിയരെപ്പോലെ ഇവർക്കും നിരവധി ശഖകളും വംശാവലികളും ഉണ്ടായിരുന്നു.
കംസന്റെ പിതാവ് രാക്ഷസരാജാവായ ദ്രുമിളൻ ആയിരുന്നു.
വംശങ്ങളുടെ സങ്കരത്വം നിലനിന്ന കാലമായിരുന്നു അക്കാലം.
യദുവംശവും കംസനും
യയാതി മഹാരാജാവിന്റെ മൂത്ത പുത്രൻനായ യദുവിന്റെ പരമ്പരയാണ് യദുവംശം.
യദുവിനു ചന്ദ്രവംശപദവി യയാതി നല്കിയില്ല.
യദുവംശത്തിന്റെ മറ്റൊരു ഉപവംശമാണ് വൃഷ്ണിവംശം.
ദേവകിയുടെ സഹോദരനായ കംസൻ പിതാവായ ഉഗ്രസേന മഹാരാജാവിനെ തടവിലാക്കി അധികാരം പിടിച്ചെടുത്തു.
അതിനുശേഷമായിരുന്നു ദേവകിയുടെ വിവാഹം.
ദേവകി ശൂരസേനന്റെ പുത്രനായ വാസുദേവരെ വിവാഹം കഴിച്ചു.
കംസനും കൃഷ്ണനും
ദേവകിയുടെ വിവാഹഘോഷയാത്ര സമയത്ത് ദേവകിയുടെ എട്ടാമത്തെ പുത്രൻ കംസനെ കൊല്ലുമെന്ന അശരീരി കേൾക്കുകയുണ്ടായി.
ഇതുകേട്ട കംസൻ ദേവകിയെ കൊല്ലാൻ തയ്യാറായെങ്കിലു വസുദേവരുടെ അപേക്ഷയാൽ ദേവകിയെ തടവിലാക്കുന്നു.
കൂട്ടത്തിൽ ഭർത്താവ് വസുദേവരേയും കംസൻ മഥുരയിലെ കാരാഗൃഹത്തിൽ അടയ്ക്കുന്നു.
തുടർന്ന് ദേവകി പ്രസവിച്ച കുട്ടികളെ കംസൻ നിഷ്കരുണം വധിക്കുന്നു.
ഏഴാമത്തെ പുത്രനായ ബലരാമന്റെ ഗർഭം ദേവകിയുടെ ഉദരത്തിൽ നിന്നും രോഹിണിയിലേക്ക് മാറ്റപ്പെടുകയാണുണ്ടായത്.
(ഗൃഭഛിദ്രം വന്നുവെന്ന് കംസനെ പറഞ്ഞു ധരിപ്പിക്കുകയും ചെയ്തു).
ചിങ്ങമാസത്തിലെ അഷ്ടമിരോഹിണി നാളിലാണ് ശ്രീകൃഷ്ണന്റെ ജനനമെന്നാണ്‌ ഐതിഹ്യം.
അലറി പെയ്യുന്ന പേമാരിയും, അഗ്നിത്തൂണുകൾപ്പോലെ പ്രകമ്പനംകൊണ്ട ഭൂമിയും, ആടിത്തിമർക്കുന്ന കൊടുംകാറ്റും കൂടിയ ഒരു ഘോരരാത്രിയിലാണ് ദേവകി-വസുദേവന്മാരുടെ എട്ടാമത്തെ പുത്രനായി ഭഗവാൻ മഹാവിഷ്ണു സമ്പൂർണ്ണാവതാരമായി കൃഷ്ണന്റെ രൂപത്തിൽ പിറവി കൊണ്ടത്.
കൃഷ്ണജനനം നടന്ന ഉടൻ തന്നെ വസുദേവർ, അമ്പാടിയിലുള്ള നന്ദഗോപരുടേയും യശോദയുടേയും അടുത്ത് കുട്ടിയെ എത്തിക്കുന്നു.
ഇതേത്തുടർന്ന് കൃഷ്ണനും ബലരാമനും(ദേവകിയുടെ ഉദരത്തിൽ നിന്നും രോഹിണിയിലേക്കു മാറ്റിയ ഗർഭം) സുഭദ്രയും (കൃഷ്ണനു ശേഷം ഉണ്ടായ നന്ദഗോപരുടേയും യശോദയുടെയും പുത്രി) രക്ഷപ്പെടുന്നു കംസനും ദേവിയും
കാരാഗൃഹത്തിൽ ദേവകിയുടെ അടുക്കൽ യശോദയ്ക്ക് ജനിച്ച പെണ്കുട്ടിയാണ് കൃഷ്ണന്റെ സ്ഥാനത്തു കംസന് കാണുവാൻ സാധിച്ചത് .
ആ പെണ്കുട്ടി സാക്ഷാൽ ദേവിയുടെ അംശമായിരുന്നു .
എട്ടാമത്തെ സന്താനമെന്നു കരുതി കംസൻ ആ കുട്ടിയെ തറയിലടിച്ചു കൊല്ലുവാൻ നേരം , കുട്ടി കംസന്റെ പിടിയിൽ നിന്നും വഴുതി ആകാശത്തിൽ നിന്നുകൊണ്ട് ദേവീഭാവത്തിൽ ഇങ്ങനെ മറുപടി പറഞ്ഞു .
" കിം മയാഹതയ  മന്ദ :
ജാത ഖലു : തവാന്തകൃത്
യത്ര ക്വ വാ പൂര്വ്വശത്രുർ
മാ ഹിംസീം കൃപണാൻ വൃഥാ "
[ നീ എന്നെ കൊല്ലുവാൻ ശ്രമിക്കുന്നതെന്തിനു വിഡ്ഢീ .ദുഷ്ട്ടനായ നിന്നെ വധിക്കുവാനുള്ളവൻ ജനിച്ചു കഴിഞ്ഞിരിക്കുന്നു . അവൻ നിന്റെ പഴയ ശത്രു തന്നെയാണ് [ പൂർവ്വജന്മത്തിലെ ] .
ഇനിയും വെറുതെ കുട്ടികളെ കൊല്ലാതിരിക്കൂ .
അതിനു ശേഷം ദേവി മറഞ്ഞു .
ഇതുകേട്ട് കംസൻ ഭയചകിതനായി.
അമ്പാടിയിൽ ദേവകിയുടെ എട്ടമത്തെ പുത്രൻ ജീവനോടെ ഉണ്ടന്നറിഞ്ഞ് കംസൻ തന്റെ അനുചരന്മാരെ പലരേയും അമ്പാടിയിലേക്ക് അയക്കുന്നുണ്ട്.
അവരെ എല്ലാവരേയും കൃഷ്ണൻ കൊല്ലുന്നു.
കംസന്റെ ചാപപൂജ സമയത്ത് , ക്ഷണമനുസരിച്ച് എത്തിയ കൃഷ്ണനും ജ്യേഷ്ഠനായ ബലരാമനും  കംസനെയും കൂട്ടാളികളെയും വധിക്കുന്നു.12മത്തെ വയസ്സിലാണ് കൃഷ്ണൻ കംസനെ കൊല്ലുന്നത്.
കംസവധത്തിനുശേഷം കംസന്റെ മറ്റനുജന്മാരെയും ബലരാമനും കൃഷ്ണനും ചേർന്ന് കൊല്ലുന്നു.
വാസ്തവത്തിൽ കൃഷ്ണനെ വധിക്കുവാനായി ചാപപൂജ എന്ന വ്യാജേന കംസൻ അവരെ ക്ഷണിച്ചു വരുത്തി മരണം സ്വയം ഇരന്നു വാങ്ങുകയായിരുന്നു.
കാലനേമിയുടെ പുനർജന്മം ആണ് കംസൻ.
അവലംബം ↑ ഭാഗവതം -- ഡോ.പി.എസ്.നായർ -- വിദ്യാരംഭം പബ്ലിഷേസ്
ദേശീയപാത 966 (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/NH_966
നാഷണൽ ഹൈവേ-66ൽ രാമനാട്ടുകര നിന്നു തുടങ്ങി മലപ്പുറം വഴി കടന്നുപോകുന്ന കേരളത്തിലെ പ്രധാനപ്പെട്ട ഒരു പാതയാണ് ദേശീയപാത 966 (പഴയ ദേശീയപാത 213) .
കേരളത്തിന്റെ ഗേറ്റ് ആയ പാലക്കാട് ചുരത്തേയും വടക്കൻ കേരളത്തെയും ബന്ധിപ്പിക്കുന്നതാണ്പാതയുടെ ദേശീയ - വാണിജ്യ പ്രാധാന്യം ദേശീയപാത 544 ൽ പാലക്കാട്ട് അവസാനിക്കുന്ന ഈ പാതയുടെ നീളം 125 കിലോമീറ്ററാണ്.
കരിപ്പൂർ വിമാനത്താവളം സ്ഥിതിചെയ്യുന്നത് ഈ പാതയ്ക്കു സമീപമാണ്.
കൊണ്ടോട്ടി , വള്ളുവമ്പ്രം, പൂക്കോട്ടൂർ,, മലപ്പുറം , മക്കരപറമ്പ, അങ്ങാടിപ്പുറം, പെരിന്തൽമണ്ണ , താഴേക്കോട്ഗ്രാമം, കരിങ്കല്ലത്താണി, തച്ചനാട്ടുകര ഗ്രാമം, മണ്ണാർക്കാട് ,തച്ചമ്പാറ, കല്ലടിക്കോട് ,മുണ്ടൂർ, മുട്ടിക്കുളങ്ങര, ഒലവക്കോട് തുടങ്ങിയ പ്രധാന സ്ഥലങ്ങൾ ഈ പാതയിലാണ്.
ഇന്ത്യൻ ഭരണഘടനയുടെ ഏഴാം പട്ടിക Part of a series on Constitution of India Preamble Parts Fundamental Rights PART I ∙ II ∙ III ∙ IV ∙ IVA ∙ V ∙ VI ∙ VII VIII ∙ IX ∙ IXA ∙ IXB ∙ X ∙ XI ∙ XII ∙ XIII ∙ XIV XV ∙ XVI ∙ XVIA ∙ XVII ∙ XVIII ∙ XIX ∙ XX ∙ XXI XXII Schedules First ∙ Second ∙ Third ∙ Fourth ∙ Fifth Sixth ∙ Seventh ∙ Eighth ∙ Ninth Tenth ∙ Eleventh ∙ Twelfth Appendices I ∙ II ∙ III ∙ IV ∙ V Amendments List ∙ 1 ∙ 2 ∙ 3 ∙ 4 ∙ 5 ∙ 6 ∙ 7 ∙ 8 ∙ 9 ∙ 10 ∙ 11 ∙ 12 ∙ 13 ∙ 14 ∙ 15 ∙ 16 ∙ 17 ∙ 18 ∙ 19 ∙ 20 ∙ 21 ∙ 22 ∙ 23 ∙ 24 ∙ 25 ∙ 26 ∙ 27 ∙ 28 ∙ 29 ∙ 30 ∙ 31 ∙ 32 ∙ 33 ∙ 34 ∙ 35 ∙ 36 ∙ 37 ∙ 38 ∙ 39 ∙ 40 ∙ 41 ∙ 42 ∙ 43 ∙ 44 ∙ 45 ∙ 46 ∙ 47 ∙ 48 ∙ 49 ∙ 50 ∙ 51 ∙ 52 ∙ 53 ∙ 54 ∙ 55 ∙ 56 ∙ 57 ∙ 58 ∙ 59 ∙ 60 ∙ 61 ∙ 62 ∙ 63 ∙ 64 ∙ 65 ∙ 66 ∙ 67 ∙ 68 ∙ 69 ∙ 70 ∙ 71 ∙ 72 ∙ 73 ∙ 74 ∙ 75 ∙ 76 ∙ 77 ∙ 78 ∙ 79 ∙ 80 ∙ 81 ∙ 82 ∙ 83 ∙ 84 ∙ 85 ∙ 86 ∙ 87 ∙ 88 ∙ 89 ∙ 90 ∙ 91 ∙ 92 ∙ 93 ∙ 94 ∙ 95 ∙ 96 ∙ 97 ∙ 98 ∙ 99 ∙ 100 ∙ 101 ∙ 102 ∙ 103 Related topics Union List State List Concurrent List Basic structure doctrine Uniform civil code ക സ തി
ഒരു ഫെഡറൽ ഭരണവ്യവസ്ഥ നിലനിൽക്കുന്ന രാഷ്ട്രമെന്ന രീതിയിൽ കേന്ദ്രത്തിനും സംസ്ഥാനങ്ങൾക്കും വ്യത്യസ്ത വിഷയങ്ങളിൽ നിയമനിർമ്മാണം നടത്താനുള്ള അധികാരം ഇന്ത്യയുടെ ഭരണഘടന ഉറപ്പുനൽകുന്നുണ്ട്.
അനുഛേദങ്ങൾ 245, 246 എന്നിവ പ്രകാരമാണ് ഈ അധികാരവിതരണം സാധ്യമാക്കുന്നത്.
ഇന്ത്യൻ ഭരണഘടനയുടെ ഏഴാം പട്ടികയിൽ യൂണിയൻ ലിസ്റ്റ്, സംസ്ഥാന ലിസ്റ്റ്, സമവർത്തി ലിസ്റ്റ് എന്നിങ്ങനെ 3 വിഭാഗങ്ങളായി ഈ അധികാരങ്ങൾ രേഖപ്പെടുത്തിയിരിക്കുന്നു.
യൂണിയൻ ലിസ്റ്റ് (ലിസ്റ്റ് I)
കേന്ദ്രസർക്കാരിന് (പാർലമെന്റിന്) മാത്രം നിയമനിർമ്മാണം നടത്താൻ അധികാരമുള്ള വിഷയങ്ങളുടെ ലിസ്റ്റാണ് യൂണിയൻ ലിസ്റ്റ്.
നിലവിൽ 97 വിഷയങ്ങൾ ഈ ലിസ്റ്റിൻ കീഴിലുണ്ട്.
ഭൂനികുതി 88 ദാനനികുതി 89 റെയിൽ , കടൽ , വ്യോമ മാർഗങ്ങളിലൂടെയുള്ള ചർക്ക്-ഗതാഗതങ്ങൾക്ക് മേലുള്ള നികുതി 90 ഓഹരിവിപണികളിലെയും സ്റ്റോക് എക്സ്ചേഞ്ചുകളിലെയും നികുതികൾ 91 ചെക്കുകൾ , പ്രോമിസറി നോട്ടുകൾ, ചില്ലറ ബില്ലുകൾ, ഇൻഷുറൻസ് പോളിസികൾ, ഷെയറുകൾ, രസീതുകൾ എന്നിവയ്ക്കായുള്ള സ്റ്റാമ്പ് ഡ്യൂട്ടി നിരക്കുകൾ 92 പത്രങ്ങൾ വാങ്ങുന്നതോ വിൽക്കുന്നതോ സംബന്ധിച്ചതും അതിൽ പ്രസിദ്ധീകരിക്കുന്ന പരസ്യങ്ങൾ സംബന്ധിച്ചതുമായ നികുതികൾ 92എ പത്രങ്ങൾ ഒഴികെയുള്ള ചരക്കുകളുടെ വാങ്ങുന്നതോ വിൽക്കുന്നതോ സംബന്ധിച്ചുള്ള നികുതികൾ 92ബി രാജ്യത്തിനകത്ത് കയറ്റുമതി ചെയ്ത ചരക്കുകളുടെ മേലുള്ള നികുതി 92സി സർവീസ് ടാക്സുകൾ 93 ഈ ലിസ്റ്റിലുള്ള വിഷയങ്ങളിൽ നടക്കുന്ന എല്ലാ നിയമലംഘനങ്ങളും 94 ഈ ലിസ്റ്റിലുള്ള വിഷയങ്ങളിൽ നടക്കുന്ന എല്ലാ അന്വേഷണങ്ങളും സർവേകളും സ്ഥിതിവിവരകണക്കുകളും 95 ഈ ലിസ്റ്റിലുള്ള വിഷയങ്ങളിൽ സുപ്രീം കോടതി ഒഴികെയുള്ള കോടതികളുടെ അധികാരപരിധിയും അധികാരങ്ങളും 96 ഈ ലിസ്റ്റിലുള്ള വിഷയങ്ങളിൽ കോടതി ഫീസുകൾ ഒഴികെയുള്ള മറ്റെല്ലാ ഫീസുകളും 97 ലിസ്റ്റ് II, ലിസ്റ്റ് III എന്നിവയിൽ ഒന്നും പെടാത്ത എല്ലാ വകുപ്പുകളിലും നിയമനിർമ്മാണം നടത്താനുള്ള അധികാരം യൂണിയനിൽ നിക്ഷിപ്തമാണ്.
സംസ്ഥാന ലിസ്റ്റ് (ലിസ്റ്റ് II)
അടിയന്തരാവസ്ഥയുടെ സമയത്തും, രാഷ്ട്രപതി ഭരണത്തിൻ കീഴിലും, അന്താരാഷ്ട്ര ഉടമ്പടി നടപ്പിലാക്കുന്നതിനു വേണ്ട സാഹചര്യത്തിലും, സംസ്ഥാന ലിസ്റ്റിലെ ഏതെങ്കിലുമൊരു വിഷയത്തെപ്പറ്റി രണ്ടോ അതിലധികമോ സംസ്ഥാനങ്ങളുടെ അപേക്ഷപ്രകാരമോ, ഭരണഘടനയുടെ അനുച്ഛേദം 249 പ്രകാരം രാഷ്ട്രത്തിൻ്റെ നന്മയെ ലക്ഷ്യമാക്കി സംസ്ഥാന ലിസ്റ്റിലെ ഏതെങ്കിലും കാര്യത്തിൽ നിയമം ഉണ്ടാക്കേണ്ടത് ആവശ്യമാണെന്ന് രാജ്യസഭയിലെ മൂന്നിൽ രണ്ട് ഭാഗം  വോട്ട് ചെയ്ത് പ്രമേയം പാസാക്കിയാലും ,  കേന്ദ്ര സർക്കാരിന് സംസ്ഥാന ലിസ്റ്റിൽ നിയമനിർമ്മാണം നടത്താം.
നിലവിൽ 61 വിഷയങ്ങൾ സംസ്ഥാന ലിസ്റ്റിൽ ഉണ്ട്.
നമ്പർ വിഷയം 1 ക്രമസമാധാനം 2 പോലീസ് 3 ഹൈക്കോടതിയിലെ ഉദ്യോഗസ്ഥരും ജീവനക്കാരും 4 ജയിലുകൾ , ദുർഗുണപരിഹാരപാഠശാലകൾ അത്തരത്തിലുള്ള മറ്റു സ്ഥാപനങ്ങൾ 5 തദ്ദേശ ഭരണകൂടങ്ങൾ 6 പൊതു ആരോഗ്യവും ശുചിത്വവും 7 തീർത്ഥാടനം 8 മദ്യം 9 വികലാംഗരുടെയും തൊഴിലില്ലാത്തവരുടെയും  ദുരിതാശ്വാസം 10 ശവകുടീരങ്ങളും ശ്മശാനങ്ങളും 11 ഒഴിവാക്കപ്പെട്ടു 12 ലൈബ്രറികൾ , മ്യൂസിയങ്ങൾ , മറ്റു സമാനസ്ഥാപനങ്ങൾ; ദേശീയപ്രാധാന്യമില്ലാത്ത ചരിത്രസ്മാരകങ്ങൾ, ചരിത്രരേഖകൾ 13 റോഡുകൾ, പാലങ്ങൾ, ഫെറികൾ തുടങ്ങി ലിസ്റ്റ് I-ൽ പെടാത്ത വിനിമയമാർഗങ്ങൾ 14 കൃഷിയും കാർഷികമേഖലയിലെ പഠനഗവേഷണങ്ങളും 15 മൃഗങ്ങളുടെ രോഗങ്ങൾ തടയലും അവയുടെ സംരക്ഷണവും 16 കന്നുകാലികളുടെ അതിക്രമങ്ങൾ തടയുക 17 ജലവിതരണം 18 ഭൂമി 19 ഒഴിവാക്കപ്പെട്ടു 20 ഒഴിവാക്കപ്പെട്ടു 21 മത്സ്യബന്ധനം 22 കോർട്ട്സ് ഏഫ് വാർഡ്സ് 23 ധാതുഖനനത്തിൻമേലുള്ള നിയന്ത്രണങ്ങൾ 24 വ്യവസായങ്ങൾ 25 ഗ്യാസും ഗ്യാസ് വർക്കുകളും 26 സംസ്ഥാനത്തിനുള്ളിലെ വാണിജ്യം 27 ഉല്പന്നങ്ങളുടെ ഉല്പാദനവും വിതരണവും 28 വിപണിനിരക്കുകൾ 29 ഒഴിവാക്കപ്പെട്ടു 30 വായ്പയും വായ്പയിടപാടുകാരും 31 സത്രങ്ങളും അവയുടെ നടത്തിപ്പും 32 ലിസ്റ്റ് I-ൽ പെടാത്ത സ്ഥാപനങ്ങൾ 33 വിനോദകേന്ദ്രങ്ങൾ: തിയേറ്ററുകൾ , നാടകശാലകൾ, കായികകേന്ദ്രങ്ങൾ 34 ചൂതാട്ടവും വാതുവെപ്പും 35 സംസ്ഥാനത്തെ പ്രവർത്തികൾ, ഭൂപ്രദേശം, കെട്ടിടങ്ങൾ 36 ഒഴിവാക്കപ്പെട്ടു 37 നിയമസഭയിലേക്കുള്ള തിരഞ്ഞെടുപ്പ് 38 നിയമസഭാംഗങ്ങളുടെ വേതനം 39 നിയമസഭാംഗങ്ങളുടെ സവിശേഷാധികാരങ്ങൾ 40 സംസ്ഥാന മന്ത്രിമാരുടെ വേതനം 41 പൊതു സർവീസുകൾ, പി എസ് സി 42 സംസ്ഥാന പെൻഷൻ 43 സംസ്ഥാനത്തിൻറെ പൊതുകടം 44 ഉടമസ്ഥനില്ലാത്ത അമൂല്യ നിധിശേഖരം 45 ഭൂനികുതി 46 കാർഷിക വരുമാനത്തിന്മേൽ നികുതി 47 കാർഷികഭൂമിയുടെ കൈമാറ്റം 48 കാർഷിക ഭൂമിയുടെ കാര്യത്തിൽ എസ്റ്റേറ്റ് ഡ്യൂട്ടി 49 ഭൂമിക്കും കെട്ടിടങ്ങൾക്കും മേലുള്ള നികുതി 50 ധാതുക്കളുടെമേലുള്ള നികുതി 51 ലഹരിവസ്തുക്കൾ 52 ഒഴിവാക്കപ്പെട്ടു 53 വൈദ്യുതി ഉപയോഗിക്കുന്നതിനും വിൽക്കുന്നതിനും മേലുള്ള നികുതി 54 പത്രം ഒഴികെയുള്ള ചരക്കുകളുടെമേലുള്ള നികുതി 55 പത്രങ്ങളിലും റേഡിയോയിലും വരുന്നതൊഴിച്ചുള്ള പരസ്യങ്ങളുടെ നികുതി 56 റോഡ് വഴിയുള്ള ചരക്കു-ഗതാഗതങ്ങൾക്കുമേലുള്ള നികുതി 57 വാഹനനികുതി 58 മൃഗങ്ങളുടെയും ബോട്ടുകളുടെയും നികുതി 59 ടോൾ 60 പ്രൊഫഷണൽ നികുതി 61 കാപിറ്റേഷൻ നികുതി 62 ആഡംബര നികുതി 63 ലിസ്റ്റ് I -ൽ ഉൾപ്പെടുന്ന വിഷയങ്ങളുടെ സ്റ്റാമ്പ് ഡ്യൂട്ടി 64 ഈ ലിസ്റ്റിൽ പെടുന്ന വിഷയത്തിന്മേലുള്ള നിയമലംഘനങ്ങൾ 65 സുപ്രീംകോടതി ഒഴികെയുള്ള കോടതികൾക്ക് ഈ ലിസ്റ്റിൽ പെടുന്ന വിഷയത്തിന്മേലുള്ള അധികാരങ്ങൾ 66 കോടതികളിൽ കെട്ടുന്ന ഫീസൊഴികെ ഈ ലിസ്റ്റിൽ പെടുന്ന വിഷയത്തിന്മേലുള്ള എല്ലാ ഫീസുകളും
സമവർത്തി ലിസ്റ്റ് അല്ലെങ്കിൽ കൺകറൻറ് ലിസ്റ്റ് (ലിസ്റ്റ് III)
കേന്ദ്ര-സംസ്ഥാന സർക്കാരുകൾ ചേർന്ന് നിയമനിർമ്മാണം നടത്താൻ വ്യവസ്ഥ ചെയ്യുന്ന വിഷയങ്ങളുടെ ലിസ്റ്റാണ് സമവർത്തി ലിസ്റ്റ് അല്ലെങ്കിൽ കൺകറൻറ് ലിസ്റ്റ്.
നിലവിൽ 52 വിഷയങ്ങൾ ഈ ലിസ്റ്റിൻ കീഴിലുണ്ട്.